HR
7.6.2023.
Službeni list Europske unije
L 147/17
(80)
Uzimajući u obzir prodajne cijene industrije Unije, Komisija je napomenula da je dio proizvodnje Unije (posebno proizvođača GrafTech Ibérica i GrafTech France), koji čini oko 50 % ukupne prodaje i proizvodnje Unije, bio u određenoj mjeri privremeno zaštićen od izravnog tržišnog natjecanja, dok je drugi dio (druga dva proizvođača iz Unije u uzorku) bio izravno izložen dampinškom uvozu iz Indije.
(81)
Ta je situacija posljedica postojanja dugoročnih ugovora kojima je obuhvaćena prodaja sustava grafitnih elektroda društva GrafTech Ibérica.
Ti dugoročni ugovori sklopljeni su nakon razdoblja neuobičajeno visokih cijena, od 2017. do 2018.
Riječ je o kupoprodajnim ugovorima tipa „uzmi ili plati” kojima je zajamčena određena razina opskrbe po utvrđenim cijenama, a kupac se obvezao kupiti dogovorenu količinu po unaprijed utvrđenoj i fiksnoj cijeni, uz primjenu raznih ugovornih prava i obveza.
Ti su ugovori trajali od tri do pet godina.
Činilo se da je vrlo velik dio prodaje društva GrafTech Ibérica tijekom razdoblja ispitnog postupka revizije ostvaren na temelju tih dugoročnih ugovora.
U ispitnom postupku nije utvrđeno da je bilo koji drugi proizvođač iz Unije u razmatranom razdoblju potpisao slične dugoročne ugovore.
S obzirom na ograničeno trajanje dugoročnih ugovora, Komisija je napomenula da su njihovi učinci privremeni.
(82)
Ti su dugoročni ugovori sklopljeni u razdoblju velike nestabilnosti cijena 2017. i 2018., koje se protegnulo do 2019.
Tih su se godina globalne cijene grafitnih elektroda znatno povećale.
Razlog tomu bili su brojni čimbenici, uključujući povećanu potražnju na globalnoj razini.
Glavni razlog povećanja potražnje na koje se referira industrija Unije bio je globalni prelazak industrije čelika s visokih peći na elektrolučne peći, u kojima se upotrebljavaju grafitne elektrode.
Osim toga, kako je objašnjeno u uvodnoj izjavi 79., zbog novog tržišnog natjecanja za iglični koks (glavna sirovina koja se upotrebljava u proizvodnji grafitnih elektroda) s industrijom litij-ionskih baterija došlo je do povećanja troškova sirovina, što je pridonijelo nestabilnosti cijena.
Kako bi se riješio taj problem nestabilnosti cijena, s društvom GrafTech Ibérica sklopljeni su dugoročni ugovori za opskrbu proizvodom iz postupka revizije u trajanju od tri do pet godina.
Načelo na kojem su se temeljili ti ugovori bilo je postizanje stabilnijih cijena u zamjenu za stabilnu opskrbu koju su tražili klijenti.
(83)
Stoga je, zahvaljujući postojećim dugoročnim ugovorima, društvo GrafTech Ibérica moglo tijekom razdoblja ispitnog postupka revizije ostvarivati prodaju po stabilnim cijenama ([25–50] % iznad prosječne jedinične prodajne cijene u Uniji) unatoč općem padu cijena od kojeg ostatak industrije Unije nije bio zaštićen dugoročnim ugovorima.
Komisija je na temelju dostupnih informacija, kao što je obujam prodaje proizvoda iz postupka revizije društva GrafTech Ibérica koji nije obuhvaćen dugoročnim ugovorima te obujam prodaje preostalih dvaju proizvođača iz Unije u uzorku, procijenila da je prosječna cijena na tržištu koje nije obuhvaćeno uvjetima iz dugoročnih ugovora bila oko [25–50] % niža od prosječne jedinične prodajne cijene u Uniji na ukupnom tržištu.
U skladu s tim, prosječna prodajna cijena u Uniji tijekom razdoblja ispitnog postupka revizije ne odražava točno stanje konkurentskih cijena na tržištu Unije, na koje je znatno utjecao jeftin i dampinški uvoz iz Indije i Kine.
5.4.3.2.
Troškovi rada (84)
Prosječni troškovi rada proizvođača iz Unije u uzorku u razmatranom razdoblju kretali su se kako slijedi: Tablica 9.
Prosječni troškovi rada po zaposleniku 2018.
2019.
2020.
Razdoblje ispitnog postupka revizije
Prosječni troškovi rada po zaposleniku (EUR)
91 856
87 714
84 993
87 519
Indeks
100
95
93
95
Izvor: odgovori na upitnik proizvođača iz Unije u uzorku
(85)
Prosječan trošak rada po zaposleniku neznatno se smanjio tijekom razmatranog razdoblja.
Ukupno gledano, prosječni trošak rada po zaposleniku smanjio se za 5 %.
Na to je kretanje uglavnom utjecalo ograničeno smanjenje broja zaposlenih, kako je objašnjeno u uvodnoj izjavi 74.